যোৰহাট জিলাৰ মৰিয়নীত আজি সংঘটিত হৈছে এক শোকাৱহ পথ দুৰ্ঘটনা। এখন MUV ৰ সৈতে স্কুটাৰৰ মুখামুখি সংঘৰ্ষৰ ফলত একেটা পৰিয়ালৰ তিনিজন লোক নিহত হয়।
মৃতসকলৰ ভিতৰত এজন লোকক সুৰেশ তাঁতি বুলি চিনাক্ত কৰা হৈছে। আনহাতে আন দুজন মৃতকৰ নাম এতিয়াও নিশ্চিত হোৱা নাই।
স্থানীয় লোকসকলৰ মতে, মৃত লোক তিনজন একেখন স্কুটাৰতে উঠি আহিছিল আৰু এখন দ্ৰুতবেগী MUV-ৰ সৈতে মুখামুখি সংঘৰ্ষ হৈছিল।
দুৰ্ঘটনা সংঘটিত কৰা MUV বাহনখন নাগালেণ্ডৰ মোককচাঙ অভিমুখে গৈ আছিল বুলি জানিব পৰা গৈছে।
MUV খনৰ সৈতে খুন্দা মৰাৰ পিছতে স্কুটাৰখনত থকা ব্যক্তি কেইজন এটা খাদত বাগৰি পৰে আৰু ঘটনাস্থলীতে মৃত্যু বৰণ কৰে।
আনহাতে দুৰ্ঘটনা সংঘটিত কৰাৰ পিছতে গাড়ীখনৰ চালকজন পলাই যায়। এই মৰ্মান্তিক দুৰ্ঘটনাৰ পিছতে স্থানীয় ৰাইজে বাহন সমূহক অঞ্চলটোত দ্ৰুত গতিত গাড়ী চলোৱা প্ৰতিহত কৰিবলৈ সতৰ্ক কৰি দিছে।
ইতিমধ্যে আৰক্ষীয়ে বিষয়টোৰ তদন্ত আৰম্ভ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
